Diari Oficial de la Generalitat Valenciana


Sumari del DOGV 3657, del 31-12-1999 (1999/11893)

RESOLUCIÓ de 29 de desembre de 1999, del Rectorat de la Universitat Jaume I de Castelló, per la qual es convoca concurs públic de mèrits per a cobrir places de professors i ajudants.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3657

Data del DOGV
:   31-12-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/11309


Data del document
:   29-12-1999

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * personal docent
    * universitat

RESOLUCIÓ de 29 de desembre de 1999, del Rectorat de la Universitat Jaume I de Castelló, per la qual es convoca concurs públic de mèrits per a cobrir places de professors i ajudants. [1999/X11037]
  
1. Requisits
  
Les condicions que han de posseir les persones sol·licitants són les establertes en la legislació vigent: Llei de Reforma Universitària (BOE d'1 de setembre de 1983), Reial Decret 1.200/1986, de 13 de juny (BOE de 25 de juny), Reial Decret 1.086/1989, de 28 d'agost (BOE de 9 de setembre).
  
1.1. Requisits per a optar a les places de professorat associat:
  
a) Tenir complerts els 18 anys i no superar els 70 anys d'edat.
  
b) Estar en possessió del títol especificat per a cada plaça en l'annex I d'aquestes bases, si així es requereix.
  
c) Haver exercit, fora de l'àmbit universitari\*, qualsevol activitat professional remunerada d'aquelles per a les quals capacite el títol acadèmic, durant un període mínim de tres anys dins dels últims cinc anys.
  
d) No seran computables les activitats que no siguen fruit d'una relació professional remunerada o que, tot i ser-hi, estiguen relacionades amb la Universitat.
  
e) No haver estat separat mitjançant expedient disciplinari del servei de l'administració de l'Estat, o de l'administració autonòmica o local, ni trobar-se inhabilitat per a l'exercici de funcions públiques.
  
f) No patir malaltia ni defecte físic o psíquic que impedisca l'acompliment de les funcions corresponents a les places convocades.
  
g) La concurrència dels requisits anteriors haurà d'estar referida a una data anterior a l'expiració del termini de presentació d'instàncies.
  
(\*) S'aplica la interpretació de fora de l'àmbit docent universitari.
  
1.2. Requisits per a optar a les places d'ajudant/a:
  
a) Ser espanyol o de nacionalitat d'un estat membre de la Unió Europea o nacional d'aquells estats als quals, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què es trobe definida en el tractat constitutiu de la Comunitat Europea.
  
b) Tenir complerts 18 anys i no superar els 70 anys d'edat.
  
c) Estar en possessió del títol de llicenciatura, arquitectura o enginyeria superior, excepte en el cas de places adscrites a les àrees de coneixement específiques que determina l'Ordre Ministerial de 28 de desembre de 1984 (BOE de 16 de gener de 1985), i aquelles altres acordades pel Consell d'Universitats, en desplegament de l'article 35.1 de la Llei de Reforma Universitària, en les quals s'exigirà el títol de diplomatura, arquitectura tècnica o enginyeria tècnica.
  
d) No haver estat separat mitjançant expedient disciplinari del servei de l'administració de l'estat, o de l'administració autonòmica o local, ni trobar-se inhabilitat per a l'exercici de funcions públiques.
  
e) No patir malaltia ni defecte físic o psíquic que impedisca l'acompliment de les funcions corresponents a les places convocades.
  
f) La concurrència dels requisits anteriors haurà d'estar referida a una data anterior a l'expiració del termini de presentació d'instàncies.
  
2. Presentació de sol·licituds
  
Les sol·licituds s'hauran de presentar al Registre General de la Universitat Jaume I, Edifici Rectorat i Serveis Centrals, Campus del Riu Sec, on es podrà sol·licitar un model d'instància-currículum (horari: del 30 de desembre fins el 7 de gener, de dilluns a divendres de 09.00 a 14.00 hores; a partir del 10 de gener, de dilluns a divendres de 09.00 a 14.00 i de 17.00 a 19.00 hores).
  
A cada sol·licitud haurà d'acompanyar-se un únic exemplar de la documentació següent:
  
Fotocòpia del DNI o del passaport.
  
Fotocòpia del títol acadèmic o resguard d'haver abonat els drets d'expedició. En el cas de titulacions estrangeres, caldrà acreditar l'homologació corresponent per part del Ministeri d'Educació i Ciència.
  
Currículum vitae, segons el model que es facilitarà en el Registre General de la Universitat.
  
Certificat de l'expedient acadèmic.
  
Per a acreditar l'exercici de l'activitat professional remunerada, fora de l'àmbit universitari, durant el període requerit:
  
El professional que treballe per compte propi, haurà de presentar fotocòpia del pagament de l'Impost d'Activitats Econòmiques o fotocòpia de les declaracions trimestrals dels pagaments a compte del IRPF.
  
El professional que treballa per compte d'un altre haurà de presentar fotocòpia de contractes visats o informe de vida laboral expedit per la Tresoreria General de la Seguretat Social.
  
Els empleats públics (funcionaris o laborals), fora de l'àmbit universitari, certificat de serveis.
  
3. Documents acreditatius de cada un dels mèrits consignats en el currículum
  
Els mèrits al·legats en el currículum que no s'hagen justificat documentalment no seran presos en compte per a la resolució del concurs. Finalitzat el termini d'admissió de sol·licituds no s'admetran nous mèrits ni podran justificar-se els exposats inicialment i no documentats.
  
Les persones que opten a més d'una plaça hauran de presentar una sol·licitud independent per a cada una d'aquestes, acompanyada en cada cas de la documentació complementària.
  
Els aspirants a les places perfilades amb docència en valencià hauran de justificar els coneixements de valencià, mitjançant acreditació oficial -nivell mitjà- o, si escau, la superació d'una prova de nivell que amb aquesta finalitat realitzarà el Servei de Llengües i Terminologia de la Universitat Jaume I.
  
4. Termini de presentació de les sol·licituds
  
Vint dies hàbils a partir del dia següent al de la publicació en el Diari Oficial de la Generalitat Valenciana.
  
Accés electrònic: Es pot accedir a tota la informació de la convocatòria en l'adreça .
  
5. Resolució del concurs
  
El concurs de les places relacionades anteriorment es resoldrà durant els mesos de gener i febrer de 2000. La llista de candidatures s'exposarà als taulers d'anuncis del Rectorat. Contra aquesta resolució es podrà interposar reclamació en el termini que oportunament s'indicarà.
  
Les persones que hagen resultat seleccionades, hauran de prendre possessió de la seua plaça abans del dia 21 de febrer de 2000.
  
La Universitat Jaume I oferirà cursos de formació docent per als professors i ajudants que, després de superar la fase de concurs, s'incorporen als diferents departaments. Aquests cursos formen part del Programa de Formació del Professorat novell que organitza la Unitat de Suport Educatiu d'aquesta Universitat (http://sic.uji.es/serveis/use/formacio/novells.html).
  
Castelló de la Plana, 29 de desembre de 1999.- El vicerector d'Ordenació Acadèmica i Professorat: Vicent Climent Jordà.